Na podlagi 36. člena Zakona o lokalni samoupravi (Uradni list RS, št. 94/07 - uradno prečiščeno besedilo, 27/08 - odl. US, 76/08, 79/09, 51/10, 84/10 - odl. US, 40/12 - ZUJF, 14/15 - ZUUJFO, 76/16 - odl. US, 11/18 - ZSPDSLS-1, 30/18) in 16. člena Statuta Občine Sveta Trojica v Slovenskih goricah (Medobčinski uradni vestnik, št. 22/10 in 12/14 in Uradno glasilo slovenskih občin, št. 57/17 in 3/19) je Občinski svet Občine Sveta Trojica v slovenskih goricah na svoji \_\_\_\_\_\_\_\_\_\_\_\_seji, dne \_\_\_\_\_\_\_\_\_\_\_\_\_\_\_ sprejel

**Spremembe in dopolnitve Poslovnika občinskega sveta Občine Sveta Trojica v Slovenskih goricah – skrajšan postopek**

1. **člen**

V poglavju I Splošne določbe, v 7. členu poslovnika se v vseh stavkih beseda »pečat« zamenja z besedo »žig« tako, da glasi:

Občinski svet uporablja žig občine, ki je določen s statutom občine in odlokom, kjer je v notranjem krogu ime občinskega organa »OBČINSKI SVET«.

Občinski svet uporablja žig na vabilih za seje, na splošnih aktih in aktih o drugih odločitvah ter na dopisih.

Žig občinskega sveta uporabljajo v okviru svojih nalog tudi delovna telesa sveta.

V zadnjem odstavku 7. člena se tudi zbriše pika in se stavek nadaljuje z besedno zvezo »ali od njega pooblaščeni delavec občinske uprave, tako da po novem glasi:

»Žig občinskega sveta hrani in skrbi za njegovo uporabo direktor občinske uprave ali od njega pooblaščeni delavec občinske uprave.«

1. **člen**

V 8. členu poslovnika se v drugem odstavku prvega odstavka pred vejico in za besedno zvezo »praviloma 20 dni po izvolitvi članov« doda beseda »sveta«, tako da se nova besedna zveza glasi:

»praviloma 20 dni po izvolitvi članov sveta«

1. **člen**

V poglavju II Konstituiranje občinskega sveta, v 9. členu Poslovnika se za besedno zvezo » Obvezni dnevni red konstitutivne seje je:« doda nova alineja, ki je prvi stavek:

» ugotovitev števila novoizvoljenih članov sveta«

Prav tako se v 9. členu doda novi tretji odstavek, ki glasi:

»Dnevni red konstitutivne seje lahko vsebuje tudi slovesno prisego novega župana in njegov pozdravni nagovor.«

1. **člen**

V 10. členu se v drugem stavku drugega odstavka za besedno zvezo »člane komisije« doda besedna zveza »predlaga župan«, tako da se stavek po novem glasi:

»Člane komisije predlaga župan lahko pa jih predlaga tudi vsak član občinskega sveta.«

1. **člen**

V poglavju V. Seje občinskega sveta, v 26 členu se doda novi šesti odstavek, ki se glasi:

»Potrditev zapisnika dopisne seje se uvrsti na prvo naslednjo redno sejo občinskega sveta.«

1. **člen**

V celoti se črta četrti odstavek 30. člena.

Doda se novi stavek v četrtem odstavku, ki glasi:

»Občan mora v naprej javiti, če želi prisostvovati na seji občinskega sveta.«

1. **člen**

V 33. členu se spremeni prvi odstavek in po novem glasi:

»Občinski svet po tem, ko določi dnevni red seje, odloča o sprejemu zapisnika prejšnje seje.«

1. **člen**

V 35. členu se v zadnjem stavku briše beseda »pisno«, tako da stavke po novem glasi:

»Spremembo vrstnega reda obravnave je potrebno obrazložiti.«

1. **člen**

V 55. členu Poslovnika se za prvim stavkom »O vsaki seji se piše zapisnik.« doda novi stavek, ki glasi:

» Zapisnik se piše v skrajšani obliki. Vsebina razprave ni predmet zapisnika.«

1. **člen**

V 56. členu poslovnika se brišeta prvi in drugi stavek in se nadomestita z novima, ki glasita:

» Potek seje se zvočno in slikovno snema. Zvočni in slikovni posnetek seje občinskega sveta je namenjen izdelavi zapisnika in se hrani, dokler ni potrjen zapisnik seje. »

1. **člen**

V poglavju VI Akti občinskega sveta, se za 73. členom doda novi 73a. člen, ki se glasi:

77a. člen

Svet sprejema statut in spremembe ter dopolnitve statuta v prvem branju in drugem branju z 2/3 večino glasov vseh članov sveta, poslovnik sveta v prvem in drugem branju z 2/3 večino glasov navzočih članov sveta, ostale akte pa z večino opredeljenih glasov navzočih članov.

1. **člen**

V drugem odstavku 75. člena se beseda »pečati« nadomesti z besedo »žigosa«.

1. **člen**

V poglavju VI Akti občinskega sveta se pri podpoglavju 3. Hitri postopek sprejema odlokov, v 85. členu v celoti črta drugi stavek drugega odstavka.

1. **člen**

Pri podpoglavju 5. »Postopek za sprejem proračuna« v poglavju VI »Akti občinskega sveta« se v 92. členu doda novi četrti odstavek, ki glasi:

»Če predlagatelj ne pojasni, kako se bo zagotovilo proračunsko ravnovesje, župan amandma umakne iz razprave in odločanja.«

1. **člen**

V poglavju VII »Volitve in imenovanja« se za 105. členom poslovnika doda novo podpoglavje in novi 105a. člen, ki glasi:

»2. Imenovanje podžupana – podžupanov«.

105a. člen

Občina ima najmanj enega podžupana. Podžupana imenuje izmed članov sveta župan, ki ga lahko tudi razreši, ter o tem obvesti občinski svet.

1. **člen**

Te spremembe in dopolnitve poslovnika pričnejo veljati z dnem objave v Uradnem glasilu slovenskih občin.

Številka: 007-1/2010

Datum: \_\_\_\_\_\_\_\_\_\_\_\_

**David KLOBASA**

**ŽUPAN**

**Obrazložitev:**

Spremembe in dopolnitve poslovnika občinskega sveta smo pripravili zaradi dodatne uskladitve s pozitivno veljavno zakonodajo in upoštevanjem Evropske resolucije o normativni dejavnosti, ki določa sodelovanje javnosti pri sprejemanju občinski predpisov.

Spremembe in dopolnitve smo izvedli pri poglavjih splošnih določb, konstituiranja občinskega sveta, pri področju sej občinskega sveta, aktov občinskega sveta in v poglavju volitev in imenovanja.

Namen je, da poleg usklajenosti z zakonodajo, opredelimo vsebine poslovnik tako, da omogočajo čim bolj nemoteno delovanje občinskega sveta.

**Ocena finančnih in drugih posledic:**

Spremembe in dopolnitve Poslovnika občinskega sveta Občine Sveta Trojica v Slovenskih goricah nimajo finančnih posledic na proračun občine.

**Pripravila:**

Darja SLIVNJAK, direktorica občinske uprave